Ksenofobija
Ksenofobija označava nerazuman strah od onoga što doživljavamo kao strano ili nepoznato. Izraz dolazi od grčkih riječi ξένος (ksenos), što znači "stranac" i φόβος (fobos), što znači "strah ". Ksenofobija također može biti izložena i u obliku "nekritičkog veličanja druge kulture" gdje se dotičnoj kulturi pripisuje "nestvarna, stereotipna i egzotična kvaliteta". Bečkom deklaracijom i programom djelovanja pozivaju se sve vlade da poduzmu hitne mjere kao i da razvijaju jake politike za sprječavanje i borbu protiv svih oblika i manifestacija rasizma, ksenofobije i srodnih oblika netolerancije a prema potrebi i donošenje odgovarajuće legislative, uključujući i kaznene mjere.